Ülle Toode eksib väites, et "Vatikani järgi juhib kirikupea mõtteid Jumal". Kirik ei ole kunagi seda väitnud ega tee seda ka praegu. Paavst on inimene ning sellisena ekslik nagu kõik teised. Kuid selle asemel, et soovitada paavstile üleolevalt tarkade nõunike palkamist, võiks ajakirjanikud ka peeglisse vaadates veidi kriitilist meelt üles näidata. Paavst Benedictus XVI-l on  tõepoolest maailmale suur sõnum, kuid selle sõnumi mõistmine sõltub mitte niivõrd paavsti võimest seda edasi anda, kuivõrd meedia ja kõikvõimalike teiste võimugruppide, just nagu ka iga üksikisiku, soovist ja valmisolekust seda vastu võtta.